1) תלמוד בבלי מסכת תענית דף ל עמוד א

תנו רבנן: כל מצות הנוהגות באבל נוהגות בתשעה באב: אסור באכילה ובשתיה, ובסיכה ובנעילת הסנדל, ובתשמיש המטה, ואסור לקרות בתורה בנביאים ובכתובים, ולשנות במשנה בתלמוד ובמדרש ובהלכות ובאגדות. אבל קורא הוא במקום שאינו רגיל לקרות ושונה במקום שאינו רגיל לשנות, וקורא בקינות, באיוב ובדברים הרעים שבירמיה. ותינוקות של בית רבן בטלין, משום שנאמר +תהלים י"ט+ פקודי ה' ישרים משמחי לב. רבי יהודה אומר: אף אינו קורא במקום שאינו רגיל לקרות, ואינו שונה במקום שאינו רגיל לשנות, אבל קורא הוא באיוב ובקינות ובדברים הרעים שבירמיהו, ותינוקות של בית רבן בטלים בו, משום שנאמר פקודי ה' ישרים משמחי לב.

2) חידושי הריטב"א מסכת תענית דף ל עמוד א

ומה שאסרו לקרוא בתורה במשנה ותלמוד היינו בבא לקרוא דרך מקרא ומשנה ותלמוד, ואין סדר היום בכלל שהרי קורין בתורה ומפטירים בנביא וקורין קריאת שמע ומעתה אין להמנע מלקרוא פרשת את קרבני לחמי ואיזהו מקומן וקורא כדרכו ואינו חושש.

3) בית הבחירה למאירי מסכת תענית דף ל עמוד א

יש למדין מכאן שלא לקרות בט' באב פרשת קרבנות ר"ל צו את קרבני ומשנת אי זהו מקומן ומדרש ר' ישמעאל ולא שירת הים ואיני רואה תועלת בדבריהם שאם כן אף כל פסוקי דזמרה אלא כל שהוא נאמר דרך שבח ודרך שיתעורר האדם בהם להכניע לבבו לתפלה אין בהם משום שמחה ומותר:

4) שולחן ערוך אורח חיים סימן תקנד

תשעה באב אסור ברחיצה וסיכה ונעילת הסנדל ותשמיש המטה, ואסור לקרות בתורה נביאים וכתובים, ולשנות במשנה ובמדרש ובגמרא בהלכות ובאגדות, משום שנאמר פקודי ה' ישרים משמחי לב (תהילים יט, ט) ותינוקות של בית רבן בטלים בו אבל קורא הוא באיוב ובדברים הרעים שבירמיה; ואם יש ביניהם פסוקי נחמה, צריך לדלגם.

5) ט"ז אורח חיים סימן תקנד ס"ק א

ותינוקות של בית רבן בטלים. - נראה פשוט דפי' איוב ושאר דברים המותרים לגדול מותר ללמוד גם עם התינוקות וכאן לא אסרו אלא הלימוד שהקטנים לומדים בסדר שלהם דהיינו חומש וגמרות וקמ"ל דאע"ג דיש צער קצת בלימוד עמהם ור"מ ס"ל בגמרא דהותר לשנות במה שאינו רגיל ואע"ג דלא קי"ל כוותי' היינו בלימוד של עצמו אבל עם התינוקות ה"א דשרי קמ"ל דאפ"ה ליבטלו מזה ואיסור של התינוקות בלימוד אין הטע' משום שהם שמחי' דודאי אין להם שמחה אלא משום המלמד ששמח בד"ת שלומד עמהם כנ"ל:

6) ב"ח אורח חיים סימן תקנד ד"ה ומ"ש ותינוקות

הלשון משמע שאפילו בדברים הרעים שבירמיה וקינות ואיוב אסור ולא ידענא טעמא מאי. ואפשר דתינוקות שאינם מבינים בטוב מה שמוציאין מפיהם ועיקר שמחתם במה שיודעין בטוב להקרות ראשי הפרשיות אין לחלק בין דברי נחמות לדברים הרעים, אבל התינוק שהגיע למדה זו שמבין מה שהוא אומר אין הכי נמי דמותר ללמוד עמו בדברים הרעים.

7) מגן אברהם סימן תקנד ס"ק ב

ותינוקות וכו' - אפי' דברים הרעים אסור ללמוד עם התינוק דעיקר שמחת התינוק במה שיודע לקרות אע"פ שאינו מבין אבל תינוק שמבין מה שהוא אומר מותר ללמוד עמו דברים הרעים (ב"ח) ול"נ דאסור ללמוד כלל עם אחרים כמ"ש בי"ד סי' שפ"ד ע"ש רק מותר ללמוד לו החורבן דאינו אלא סיפור דברים ומשבר הלב של התינוק:

8) **שולחן ערוך אורח חיים הלכות תשעה באב ושאר תעניות סימן תקנד סעיף ב**

ומותר ללמוד מדרש איכה ופרק אלו מגלחין, וכן ללמוד פירוש איכה ופירוש איוב.

סעיף ג

יש מי שאוסר ללמוד ע"י הרהור.

סעיף ד

ומותר לקרות כל סדר היום, ופרשת הקרבנות, ומשנת איזהו מקומן, ומדרש רבי ישמעאל. הגה: ומותר לחזור הפרשה בתשעה באב (מנהגים).

9) **מגן אברהם סימן תקנד ס"ק ה**

ע"י הרהור. אף על גב דהרהור לאו כד"ד כמ"ש סי' ס"ב שאני הכא דעיקר טעמא משום שמחה ובהרהור איכא שמחה (מהרי"ל שם) ונ"ל דמה"ט אסור ללמוד איזו דרוש או קשיא ותירוץ אפי' בדברים הרעים מפני ששמח' הוא לו וגם אסור להורות הוראה אם לא לחולה הצריך עכשיו כמ"ש בי"ד סי' שפ"ד ס"ד דהוראה הוי כהרהור כמ"ש סי' פ"ה ואסור לדון דיני ממונות דדין היינו תורה מיהו אם אין הבע"ד יכולין להמתין עד למחר שנחוצים לדרכם אפשר דשרי דהוי כרבים צריכים לו:

**10)** שערי תשובה סימן תקנד

... ונראה דמי שנתחדש לו איזה חידוש אין לכותבו בט"ב אע"ג דבח"ה כתבו להתיר שאני ט"ב דשמחה היא לו כשכותב חידושי תורה וגם שאינו רק יום א' ואין חשש שישכח:

9) משנה מסכת אבות פרק ג משנה ח

רבי דוסתאי ברבי ינאי משום רבי מאיר אומר כל השוכח דבר אחד ממשנתו מעלה עליו הכתוב כאילו מתחייב בנפשו שנאמר (דברים ד') רק השמר לך ושמור נפשך מאד פן תשכח את הדברים אשר ראו עיניך יכול אפילו תקפה עליו משנתו תלמוד לומר (שם /דברים ד'/) ופן יסורו מלבבך כל ימי חייך הא אינו מתחייב בנפשו עד שישב ויסירם מלבו:

10) מהרש"א חידושי אגדות מסכת תענית דף ל עמוד א

ואסור לקרות בתורה כו'. פרש"י משום דכתיב בהו משמחי לב עכ"ל. ולולי פירושו נראה דלאו משום שמחה נגעו בה דלא מייתי האי קרא דמשמחי לב אלא בסיפא גבי תינוקות של בית רבן אבל בשאר כל אדם איכא טעמא אחרינא משום שלא ישכח אבלו של יום ובשאר עסקים נמי אסור מה"ט ולרבותא נקט דאפי' ללמוד תורה אסור בו אבל בתשב"ר נקט ליה מקרא דאסור מיהת משום שמחה:

11) ערוך השולחן אורח חיים סימן תקנד סעיף ג-ד

ולכן נלע"ד דהעניין כן הוא דוודאי גם בלימוד התורה יש שמחה וגם צער ביגיעת התורה אף להיותר גדול כי אין סוף לעומק תורתינו הקדושה אמנם עיקר עסק התורה משמח את הנפש הישראלי אף שיש לו צער ויגיעה בשעת מעשה ור"מ ס"ל דדבר חדש וכן תינוקות ומלמדיהן כיון שיש להם בשעת מעשה קצת צער מותרים ללמוד ור"י ס"ל דאין הצער שוה בעיקר שמחת הנפש כשלומדת תורת ה' אע"פ שאינו שמח שמחת הגוף בפועל מ"מ הנפש הישראלי שמח מזה וזהו כמו שהסביר הרמב"ם ז"ל בפ"ב [הל' כ'] מגירושין בעניין כופין אותו עד שיאמר רוצה אני מפני שכל נפש מישראל רוצה באמת לעשות רצון קונו אף שאין הגוף רוצה ע"ש האמנם בדברים הרעים מותר ללמוד מפני שגם לנפש יש צער מצרות ישראל ולכן אף גם שבדברים הרעים הוי תורה ושמחה מ"מ הצער מבטל השמחה ולכן מותר אבל צער של הלימוד עצמו אינו מבטל שמחת הנפש מלימוד התורה:

ולפ"ז אני אומר דהנה מפרשי הש"ע כתבו דאפילו בדברים הרעים אין מותר רק לקרות ולא להעמיק ולפלפל בהן [ט"ז ססק"ב ומג"א סק"ה] ובאמת הדבר קשה מאוד לת"ח הלומד שבע"כ השכל יחשוב קושיא ותירוץ וכיוצא בזה אך לפמ"ש א"ש דוודאי טעם ומתיקות התורה יש בכל דברי תורה אף בדברים הרעים אלא שהצער מבטל השמחה א"כ אף אם מחדש איזה חידוש עכ"ז לא נתבטל הצער של הצרות [ומה שמצויין במג"א שם דמהרי"ל כתב כן אדרבא הב"י הביא בשמו דע"י עיון עדיף טפי שמצטער בעיונו ע"ש רק בשם הר"פ כתב דבפי' איוב אין לעיין דהוא עמוק טפי וסברא אסור ע"ש ומזה אין ראיה דאיוב הוא חקירה עמוקה וגם זה שום אחד מהפוסקים לא הזכיר זה וגם בש"ע פסק להיפוך]:

10) חידושי הריטב"א מסכת מועד קטן דף טו עמוד א

ואי קשיא לך דאמרינן אבל אסור בדברי תורה ואילו התם (סוכה כ"ה א') אמרינן שהוא חייב בכל המצות האמורות בתורה חוץ מן התפילין, וי"ל שאין למדין מן הכללות אע"פ שנאמר בהן חוץ, והכא פשיטא ליה דאסור בדברי תורה שהן משמחי לב, עוד י"ל דכיון דקורא ק"ש שחרית וערבית בדידה סגי ליה כדאיתא בסוף מנחות (צ"ט ב') ונמצא שאינו פטור ממנה.

11) רש"י מסכת מועד קטן דף כא עמוד א

ואסור לקרות - כדאמרינן לעיל /מועד קטן/ (טו, א): מדאמר רחמנא ליחזקאל האנק דום, והא דאמר (סוכה כה, א) אבל חייב בכל המצות האמורות בתורה חוץ מן התפילין - התם שאר מצות בעלמא, אבל הני - אית בהו שמחה.

12) תוספות מסכת מועד קטן דף כא עמוד א

ואסור לקרות בתורה - בתשובת רבינו יצחק זקני כתב כי רבינו יעקב היה אוסר בימי אבלו באיוב ובקינות ובדברים הרעים שבירמיה מדלא תני ליה בשמעתין כמו ט' באב שילהי תענית (דף ל.) ובימי זקנותו חזר והתיר ובירושלמי אמר אבל שונה במקום שאינו רגיל משמע ששונה כמו בט' באב שאומר בפרק בתרא דתענית (שם) אבל קורא במקום שאינו רגיל וה"ק התם כל מצות הנוהגות באבל נוהגות בט' באב ואסור לקרות בתורה כו' אבל קורא במקום שאינו רגיל וקורא באיוב וקינות וכו' משמע לכאורה דאבל וט' באב שוין כדקאמר בירושלמי ומיהו אבל שונה במקום שאינו רגיל משמע דהא דוקא שרי ולא באיוב ובקינות ובירמיה ומה שהביא רבי יצחק ראיה לאסור מדקאמר לעיל (ד' טו.) אסור בדברי תורה שנאמר האנק דום ומשמע הכל אין נ"ל ראייה דלא קאמר אלא מדבר המשמחו כדאמר בתענית (ד' ל.) משום שנאמר פקודי ה' ישרים משמחי לב תדע דכולהו לאו דוקא דהא קאמר אסור בתפילין שנאמר פארך חבוש עליך ואינו אסור כל ימי אבלו.

13) ספר שבולי הלקט הלכות שמחות סימן כו

אבל אסור בדברי תורה דאמר ליה רחמנא ליחזקאל האנק דום מכלל דכולי עלמא אסירי. ואסור לקרות בתורה ובנביאים ובכתובים ולשנות במשנה ובהלכות ובאגדות ואם היו רבים צריכים לו אינו נמנע...

מצאתי בתשובות הגאונים ז"ל כל יום שאסור לקרות בתורה כגון אבל וט' באב אסור לברך ברכת התורה פי' במאה ברכות...

**שבט יהודה יורה דעה סימן שפד סעיף קטן ד**

אבל מותר לקרות באיוב ובקינות וכו'. נראה דמותר ורשות קאמר שאם אינו רוצה ללמוד כלל אפילו בדברים הרעים רשאי דאין לומר דכיון דהוא מותר חזר הדבר להיות חובה ואינו רשאי להיות יושב ובטל דהא כתיב והגית בו יומם ולילה. דליתא דהא כיון דאמרו דהוא פטור מת"ת משמע דפטור לגמרי. ואם הוא חייב לקרות בדברים הרעים ולא סגי בלאו הכי הרי אינו פטור וכ"מ מדילפינן מיחזקאל דכתיב דום ודום לגהרי משמע. ועוד דבטור ז"ל מביא פלוגתא די"א דאע"ג דבתשעה באב מותר לקרות בדברים הרעים באבל אסור יע"ש , וכי היכי דלסברתם פטור לגמרי ה"נ לדעת הרא"ש דפליג אינו אלא לענין האיסור ולא לאידך גיסא שיחמיר גם לחייב בהם דלא מסתבר שיהיו חולקין לקצוות. וכ"מ מדברי הרמב"ן ז"ל שהביא מרן ריש סימן זה שכתב לסתור דעת י"א והביא שם דס"ל דאין איסור לקרות בתורה אלא ביום א' דומיא דתפילין וכתב דלא דמי לתפילין דהא פטר נפשיה בק"ש שחרית יע"ש. אלמא דממ"ש דוקא הוא דאתינן למפטריה ולא מטעם דחייב דללמוד דברים הרעים דדוחק לומר ד טעמא רויחא נקט דאתי לכ"ע. ועוד מהך טעמא גופיה דבקריאת שמע מיפטר נימא דפטור ג"כ מללמוד בדברים הרעים דהא כבר נפטר בק"ש שחרית וערבית.

**כף החיים סימן תקנד סעיף קטן י**

אבל קורא באיוב וכו'. ואם אינו רוצה ללמוד כלל רשאי, ולא אמרינן כיון דמותר אינו רשאי לבטל דברי תורה כמו שהאריך הרב מטה יהודה ביורה דעה סימן שפ"ד גבי אבל יעו"ש. ערך השולחן אות א'.